ЧУДОМИР

СЛЪНЧЕВО ЗАТЪМНЕНИЕ

chitanka.info

В село Х. има читалище, което се нарича „Слънце“. Питам председателя:

— Къде е читалнята?

— Нямаме.

— Къде ви е библиотеката?

— В бръснарницата.

— Шкафче поне имате ли?

— Нямаме. Държим книгите заключени в едно сандъче.

— Да сте давали вечеринки, представления? …

— Не. Когато си построим помещение.

— А колко сказки изнесохте през годината?

— Сказки ли? Че помня ли? Един път говори народният представител, друг път — агрономът и трети път — околийският организатор, ама тогава дойдоха десетина души.

— Добре, добре. Достатъчно. Сега не остава нищо друго освен да свикаме час по-скоро настоятелството и да вземете веднага решение читалище „Слънце“ да се преименува на заспалище „Слънчево затъмнение“.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги